[..]

**53.** **Par Detālplānojuma zemes vienībām Jelgavas ielā 45, 45A, 47 un Stacijas ielā 3, Kuldīgā, izstrādes uzsākšanu, darba uzdevuma un izstrādes vadītāja apstiprināšanu**

*Ziņo I. Astaševska*

*Izsakās K. Apine, K. Mikoss, Ē. Pucens*

28.04.2024. Kuldīgas novada pašvaldībā (turpmāk – Pašvaldība) tika saņemts AS “Latvijas biznesa centrs”, Mārtiņa Mēteļa un SIA “PŪCĒNI” iesniegums ar lūgumu uzsākt detālplānojumu teritorijai, kurā ietilpst zemes vienības ar kadastra apzīmējumu 62010270031 (Jelgavas iela 45), 62010270032 (Jelgavas iela 45A), 62010270033 (Jelgavas iela 47), 60010270013 Stacijas ielā 3.

Detālplānojuma mērķis ir detalizēta teritorijas atļautā izmantošana, perspektīvo zemes vienību izvietojums un piekļuve tām, kā arī satiksmes infrastruktūra un ārējie inženiertīkli, nodrošinot ar apkārtējo pilsētvidi sasaistītu privātas un publiskas teritorijas izmantošanu, respektējot Pasaules mantojuma vietas “Kuldīgas vecpilsēta” aizsargjoslas - kultūrvēsturiskās pilsētvides raksturu.

Atbilstoši Teritorijas attīstības plānošanas likuma 28. panta 1. un 3. daļā noteiktajam, detālplānojumu izstrādā pirms jaunas būvniecības uzsākšanas vai zemes vienību sadalīšanas, ja tas rada nepieciešamību pēc kompleksiem risinājumiem, un tajā atbilstoši mēroga noteiktībai detalizē un konkretizē teritorijas plānojumā vai lokālplānojumā noteiktajā funkcionālajā zonējumā paredzētos teritorijas izmantošanas veidus un aprobežojumus, nosakot prasības katras zemes vienības teritorijas izmantošanai un apbūvei.

Saskaņā ar Ministru kabineta 2014. gada 14. oktobra noteikumu Nr. 628 "Noteikumi par pašvaldību teritorijas attīstības plānošanas dokumentiem" 98. punktu Pašvaldība pieņem lēmumu par detālplānojuma izstrādes uzsākšanu, apstiprina darba uzdevumu un izstrādes vadītāju.

Ņemot vērā iepriekš minēto un pamatojoties uz Teritorijas attīstības plānošanas likuma 28. panta 1. un 3. daļu, un Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 98. punktu, Pamatojoties uz Pašvaldību likuma 34. panta otro daļu, atklāti balsojot ar 15 balsīm „par”  *(I. Astaševska, A. Roberts, A. Kimbors, B. Mikāla, M. Mednieks, D. Mellere, A. Zvejniece, A. Grīnberga, K. Upenieks, D. Kalniņa, Ē. Pucens, K. Ansone, R. Valters, R. Ernsons, R. Karloviča),* „pret” nav, „atturas” nav, Kuldīgas novada dome ***nolemj:***

1. Uzsākt Detālplānojuma izstrādi.
2. Apstiprināt Detālplānojuma darba uzdevumu (*pielikumā*).
3. Par Detālplānojuma izstrādes vadītāju apstiprināt Kuldīgas novada pašvaldības iestādes “Kuldīgas attīstības aģentūra” teritorijas plānotāju Kristīni Apini.
4. Uzdot Kuldīgas novada pašvaldības iestādei “Kuldīgas attīstības aģentūra” piecu darbdienu laikā pēc šī lēmuma stāšanās spēkā nodrošināt paziņojuma par Detālplānojuma izstrādes uzsākšanu un šī lēmuma ievietošanu Teritorijas attīstības plānošanas informācijas sistēmā, kā arī publicēšanu Kuldīgas novada pašvaldības tīmekļa vietnē *www.kuldigasnovads.lv*.
5. Kuldīgas novada pašvaldības iestāde “Kuldīgas attīstības aģentūra” ir atbildīga par lēmuma izpildi.

*Lēmums stājas spēkā ar tā paziņošanas dienu. Šo lēmumu viena mēneša laikā no tā spēkā stāšanās dienas var pārsūdzēt, iesniedzot prasību Administratīvās rajona tiesas Liepājas tiesu namā (Lielā iela 4, Liepāja, LV-3401).*

***Pielikumā:*** Detālplānojuma darba uzdevums.

***Lēmums nosūtāms:*** Kuldīgas novada pašvaldības iestādei “Kuldīgas attīstības aģentūra”,Kuldīgas novada būvvaldei,Nekustamo īpašumu nodaļai.

[..]

Kuldīgas novada domes priekšsēdētāja v. (paraksts) A. Roberts

Protokolēja

Lietvede (paraksts) E. Nudiena

***IZRAKSTS PAREIZS***

Kuldīgas novada pašvaldības

personāla speciāliste (paraksts)\* E.Zeidaka

Kuldīgā, datums skatāms laika zīmogā

\* ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU